題定明大像
作者：閻禹錫
朝代：宋

paragraphs: 造化秘奇勝，洪流繞崇崗。
層樓百仞高，下□雲水鄉。
空嵌獨秀峰，雷霓揮銛鋩。
神□□□丁，金仙儼垂裳。
懸知天壤間，異事不可□。
□嘉與甯川，二像遥相望。
怒濤喬嶽中，涌出大法王。
奇怪豈人力，窺測固渺茫。
□□□□□，藤蘿罥幽香。
夜深龍作禮，寶炬勝霞光。
我生西南陬，薄宦游東方。
睹此兩奇絕，儻怳如癡狂。
由來豪放詞，不付白面郎。
矧此無盡藏，綺語未足償。
小詩勒岩阿，相與石像長。